Diari Oficial de la Generalitat Valenciana


Sumari del DOGV 7399, del 10-11-2014 (2014/10657)

RESOLUCIÓ de 5 de novembre de 2014, de la Conselleria d'Educació, Cultura i Esport, per la qual s'acorda l'extinció de l'autorització per cessament d'activitats a instància de la titularitat del centre privat estranger El Limonar International School de San Miguel de Salinas.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7399

Data del DOGV
:   10-11-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/10462


Data del document
:   05-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 de novembre de 2014, de la Conselleria d'Educació, Cultura i Esport, per la qual s'acorda l'extinció de l'autorització per cessament d'activitats a instància de la titularitat del centre privat estranger El Limonar International School de San Miguel de Salinas. [2014/10098]  
L'expedient ha sigut iniciat a instància del representant de l'entitat El Limonar International School, SL, titular del centre privat estranger El Limonar International School, codi número 11247970, de San Miguel de Salinas, en sol·licitud de l'extinció de l'autorització per cessament de l'activitat docent.  
Vist l'informe de la Inspecció Territorial d'Educació d'Alacant, en el qual se certifica el cessament efectiu de l'activitat docent i la nul·la repercussió en l'alumnat.  
Vist que el cessament d'activitats docents no comporta cap perjuí greu per a l'interés públic.  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 806/1993, de 28 de maig, sobre règim de centres estrangers a Espanya, i quant a l'extinció de l'autorització per cessament de l'activitat (BOE 23.06.1993), i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 86, de 09.04.1992), modificat pel Reial Decret 131/2010, de 12 de febrer (BOE 62, de 12.03.2010).  
Vista la proposta del director general de Centres i Personal Docent de data 23 d'octubre de 2014 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport (DOCV 7355, 08.09.2014), resolc:  
  
Primer  
L'extinció de l'autorització per cessament d'activitats docents a partir del curs 2014-2015 del centre privat estranger El Limonar International School, amb codi 95508477.  
  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics es considera que fan referència a l'inici del curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar a partir de l'endemà de la notificació d'esta resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de la notificació d'esta resolució.  
Per als interessats que no siguen objecte de notificació, els terminis començaran a comptar a partir de l'endemà de la publicació en el Diari Oficial de la Comunitat Valenciana.  
  
València, 5 de novembre de 2014.- La consellera d'Educació, Cultura i Esport: María José Catalá Verdet.